EkBass/fiwiki-20250220-pages-articles huggingface dataset:
Heljareyga

Heljareyga on Heri Joensenin, Týrin keulahahmon perustama, progressiivista folkmusiikkia esittävä färsaarelaisyhtye. Hän päätti perustaa sivuprojektin kirjoiteltuaan kahden-kolmen vuoden ajan useita kappaleita, jotka eivät sopineet Týrin konseptiin. Kirjoitettuaan kaikki kappaleet valmiiksi, hän alkoi etsiä nuoria, taitavia färsaarelaisia muusikoita projektiin mukaan. Yhtyeen nimi tulee färsaarelaisista luonnonilmiöistä, hiidenkirnun tapaisista kuopista saarten rannikoillahttp://www.myspace.com/heljareyga. "Helin silmiksi" (Heljar-eyga) kutsuttuja kuoppia on saarilla n. 15 kappaletta. Joensen mainitsee vaikutteikseen mm. Johann Sebastian Bachin, Ronnie James Dion ja Yngwie Malmsteeninhttp://www.metal1.info/interviews/interview- en.php?interview_id=605. Hänen sanoituksensa ovat henkilökohtaisempia kuin aiemmin, yhtenä tärkeänä teemana henkilökohtaiset vaikeudet. == Jäsenet == * Heri Joensen – laulu, kitara * John Ivar Venned – kitara * Ken Johannesen – kitara * Ísak Petersen – basso * Amon Djurhuus – rummut == Diskografia == ===Albumit=== *Heljareyga (2010) ==Lähteet== == Aiheesta muualla == *Heljareyga MySpacessa *Heljareyga levy-yhtiön sivuilla Luokka:Tanskalaiset progressiiviset metalliyhtyeet Luokka:Tanskalaiset metalliyhtyeet Luokka:Färsaarten musiikki
Piazza

Piazza on toria tai aukiota tarkoittava italian kielen sana. Tunnettuja ”piazzoja” ovat esimerkiksi: * Piazza del Campidoglio, Capitolium-kukkulalla Roomassa * Piazza del Campo, Sienassa * Piazza delle Erbe, Veronassa * Piazza Farnese, Roomassa * Piazza dei Miracoli, Pisassa * Piazza Navona, Roomassa * Piazza del Popolo, Roomassa * Piazza della Signoria, Firenzessä * Piazza San Marco, Pyhän Markuksen tori, Venetsiassa * Piazza San Pietro, Pietarinaukio, Vatikaanissa. == Sukunimenä == Piazza on myös seuraavien henkilöiden sukunimi: * Adeodato Giovanni Piazza (1884–1957), italialainen katolinen arkkipiispa ja kardinaali * Alessandro Piazza (1915–1995), italialainen katolinen piispa * Mike Piazza (s. 1968), yhdysvaltalainen baseballpelaaja * Wilson da Silva Piazza (s. 1943), brasilialainen jalkapalloilija, usein lyhyesti Piazza. == Muita merkityksiä == * Isuzu Piazza, automalli Luokka:Italiankieliset sanat ja sanonnat
Olli Kinkkonen

Olli Kinkkonen (1881–1918) oli suomalainen siirtolainen ja ahtaaja, joka murhattiin Yhdysvalloissa Minnesotan osavaltiossa Duluthissa elokuussa 1918. Hänet kieriteltiin tervassa ja höyhenissä ja löydettiin hirtettynä. Murhan syyksi on arveltu Kinkkosen sodanvastaisuutta. http://news.minnesota.publicradio.org/projects/2001/06/lynching/olli.shtml Kinkkonen ei ollut Duluthin suomalaissiirtokunnan ammattiyhdistys- tai rauhanaktivisti, vaan hiljainen satamatyöntekijä. Onkin epäilty, että hänen surmaajansa erehtyivät luulemaan häntä joksikin toiseksi suomalaistaustaiseksi olevaksi aktivistiksi. http://news.minnesota.publicradio.org/projects/2001/06/lynching/olli.shtml == Lähteet == * === Viitteet === Luokka:Amerikansuomalaiset henkilöt Luokka:Suomalaiset henkirikosten uhrit Luokka:Vuonna 1881 syntyneet Luokka:Vuonna 1918 kuolleet
Nigel Winterburn

Nigel Winterburn (s. 11. joulukuuta 1963 Arley) on englantilainen entinen jalkapalloilija. ==Ura== Winterburn oli pelipaikaltaan puolustaja. Hän pelasi yleensä vasempana laitapuolustajana. Winterburn muistetaan parhaiten ajastaan Arsenalissa vuosina 1987–2000. Hän saavutti seuran riveissä useita liiga- ja cup-mestaruuksia. Winterburn oli osa Arsenalin maineikasta alakertaa 1990-luvulla. Muita jäseniä olivat David Seaman, Lee Dixon, Tony Adams, Steve Bould ja Martin Keown. Winterburn edusti seuratasolla lisäksi Wimbledonia vuosina 1983–1987 ja West Ham Unitedia vuosina 2000–2003. Englannin maajoukkueessa hän pelasi kaksi ottelua vuosina 1989–1993. ==Saavutukset== *1. divisioona ja Valioliiga 1989, 1991, 1998 *FA Cup 1993, 1998 *Liigacup 1993 *Charity Shield 1991, 1998, 1999 *Cup-voittajien cup 1994 Luokka:Englantilaiset jalkapalloilijat Luokka:Vuonna 1963 syntyneet Luokka:Elävät henkilöt
Need You Now (kappale)

Need You Now on yhdysvaltalaisen Lady Antebellum -yhtyeen kappale vuonna 2010 julkaistulta yhtyeen toiselta studioalbumilta Need You Now. Se julkaistiin albumin ensimmäisenä singlenä Euroopassa 26. huhtikuuta 2010. Kappale voitti neljä Grammy-palkintoa vuoden 2011 Grammy-gaalassa. Billboard Hot 100 -listalla kappale oli parhaimmillaan toisena. Yhdysvalloissa single on myynyt nelinkertaisesti platinaa. == Listasijoitukset == "Need You Now" sijoittui useilla listoilla aivan kärkisijoille. Canadian Hot 100 sekä Billboard Hot 100 -listoilla se oli parhaimmillaan toisena. Irlannissa kappale oli kolmantena, Uudessa-Seelannissa viidentenä, Alankomaissa seitsemäntenä, Norjassa kahdeksantena, Sveitsissä sijalla 11 ja Suomessa sijalla 12. == Lähteet == Luokka:Vuoden 2009 kappaleet Luokka:Vuoden 2010 kappaleet Luokka:Lady Antebellumin kappaleet Luokka:Grammy-palkitut kappaleet
Zəngilanin piirikunta

Zəngilanin piirikunta (, ) on paikallishallintoalue Azerbaidžanissa. Vuonna 1930 perustetun piirin pinta-ala on 707 neliökilometriä. Asukkaita on virallisesti 41 600 henkeä (vuonna 2020). Zəngilanin piiri sijaitsee Azerbaidžanin lounaisosan vuoristoseudulla. Se rajoittuu pohjoisessa Qubadlın ja koillisessa Cəbrayılin piireihin, etelässä Iraniin ja lännessä Armeniaan. Etelärajalla virtaa Araksjoki. Vuoden 1989 väestönlaskennan mukaan Zəngilanin piirissä oli 32 700 asukasta. Sen hallinnollinen keskus oli Zəngilanin kaupunki. Toinen merkittävämpi paikkakunta oli Mincivanin taajama. Armenialaiset joukot miehittivät alueen Vuoristo-Karabahin sodan aikana lokakuussa 1993. Se oli sittemmin osa kansainvälisesti tunnustamattoman Artsakhin tasavallan Qašataghin piiriä. Azerbaidžan valtasi alueen takaisin vuoden 2020 sodassa. ==Lähteet== ==Aiheesta muualla== * Zəngilanin piirin sivusto * Azerbaidjan: Territorial and administrative units , , *
Qubadlın piirikunta

Qubadlın piirikunta (, ) on hallintoalue Azerbaidžanissa. Vuonna 1963 perustetun piirin pinta-ala on 802 neliökilometriä. Asukkaita on virallisesti 41 600 henkeä (vuonna 2020). Qubadlın piiri sijaitsee Azerbaidžanin lounaisosan vuoristoseudulla. Se rajoittuu pohjoisessa Laçınin, koillisessa Xocavəndin, idässä Cəbrayılin ja etelässä Zəngilanin piireihin sekä lännessä Armeniaan. Vuoden 1989 väestönlaskennan mukaan Qubadlın piirissä oli 28 100 asukasta. Sen hallinnollinen keskus oli Qubadlın kaupunki. Armenialaiset joukot miehittivät alueen Vuoristo-Karabahin sodan aikana elokuussa 1993. Se oli osa kansainvälisesti tunnustamattoman Artsakhin tasavallan Kašatagin piiriiä. Azerbaidžan sai alueen takaisin vuoden 2020 sodassa. ==Lähteet== ==Aiheesta muualla== * Qubadlın piirin sivusto * Azerbaidjan: Territorial and administrative units , , *
Keksintösäätiö

300px|thumb|Keksintösäätiö () edistää suomalaista keksintötoimintaa. Keksintösäätiö aloitti toimintansa vuonna 1971. Keksintösäätiön edeltäjä oli Suomen Kulttuurirahaston Keksintötoimisto, jonka työ käynnistyi vuonna 1957 Maili Aution aikanaan Kulttuurirahastolle tekemän lahjoituksen turvin. Säätiö on tukenut suomalaisten yksityishenkilöiden ja alkavien yritysten keksintöjen kehittämistä liiketoiminnaksi. Vuoden 2014 alusta Keksintösäätiön keksijöiden tukemiseksi kehittämä Tuoteväylä-palvelu siirtyi Uudenmaan ELY-keskuksen vastuulle. Jatkossa Keksintösäätiö keskittyy keksintöjen ja keksijöiden arvostuksen nostamiseen ja uusien kasvuyritysaihioiden synnyttämiseen. Keksintösäätiön hallitukseen kuuluu alan vaikuttajia. Sen valtuuskunnan puheenjohtajana toimi vuonna 2014 Risto Nieminen. Keksintösäätiö sai aikaisemmin pääosan käyttövaroistaan työ- ja elinkeinoministeriön hallinnonalaan kuuluvana valtionapuna. Vuodesta 2014 alkaen työ- ja elinkeinoministeriö ei ole tukenut Keksintösäätiön toimintaa. Nykyinen toiminta rahoitetaan niin sanotuilla palautuksilla, jotka saadaan menestyneiden, rahoitusta saaneiden keksintöjen tuloista maksettavista royalteista. Säätiön kokonaan omistama tytäryhtiö, Keksintökeskus Oy toteuttaa käytännön toimia keksijöiden hyväksi. Toiminta sisältää keksijöiden vertaistukea, ja keksintöalan koulutusta. ==Lähteet== == Aiheesta muualla == * Tekes * ELY-keskus Luokka:Työ- ja elinkeinoministeriö Luokka:Suunnittelu ja innovaatio Luokka:Suomalaiset säätiöt Luokka:Keksinnöt
Sokkohait

Sokkohait (Brachaeluridae) on partahaikaloihin kuuluva Australian rannikon trooppisissa vesissä tavattava kalaheimo. == Lajit == Sokkohaiden heimoon kuuluu kaksi lajia ja kaksi sukua. Lajit ovat sokkohai (Brachaelurus waddi) ja sinisokkohai (Heteroscyllium cocloughi). Sinisokkohain katsotaan joskus kuuluvaksi sokkohain kanssa samaan sukuun. == Anatomia == Sokkohait ovat melko pieniä kaloja ja kasvavat yleensä 55-100 cm pitkiksi. Suurin tavattu sokkohai oli 122 cm pitkä. Kalat eivät ole sokeita vaan niiden nimi on tullut niiden tavasta sulkea silmänsä, kun ne nostetaan ylös vedestä. Silmien takana sijaitsee kaksi suurta hengitysaukkoa. Sokkohailajeilla on kaksi selkäevää, jotka sijaitsevat lähekkäin ja lähellä lyhyttä pyrstöä. Sokkohaiden kuonossa on kaksi pitkää viiksisäiettä. Kalojen hampaat ovat melko pienet ja sokkohailajien ravinto koostuu pienistä kaloista, merivuokoista, äyriäisistä ja seepioista. Sokkohait ovat ovovivipaarisia eli synnyttävät eläviä poikasia, joita on kuudesta kahdeksaan. == Levinneisyys == Sokkohaita ja sinisokkohaita tavataan trooppisilta vesiltä Australian rannikkoseuduilta, yleisin laji on Itä- ja Kaakkois-Australiassa. Sokkohaiden lajit elävät lähellä kivikkoista pohjaa tai koralliriuttoja. Lajeja on tavattu aina 137 metrin syvyyteen. == Lähteet == Luokka:Hait
Fiat lux

"Fiat lux" on latinankielinen raamatunlause, joka esiintyy luomiskertomuksen alkupuolella. Vuoden 1992 Kirkkoraamatussa se on käännetty suomeksi "Tulkoon valo!" ja vanhemmissa raamatunsuomennoksissa "Tulkoon valkeus". Lause on käytössä muun muassa Oulun yliopiston ylioppilaskunnan tunnuksen nimenä ja Kalifornian yliopiston mottona. Fiat Lux on myös saksalainen uskonnollinen kultti. == Lähteet ==
Regillio Nooitmeer

Regillio ”Regi” Nooitmeer (s. 16. heinäkuuta 1983 Rotterdam, Alankomaat) on hollantilais-haitilainen jalkapallopuolustaja. Nooitmeer pelasi juniorivuosinaan vuodesta 1994 Sparta Rotterdamissa vuoteen 2001. Hän siirtyi FC Dordrechtiin, josta hän siirtyi vuonna 2004 sveitsiläiseen FC Luzerniin. Vuonna 2005 hän pelasi saksalaisessa VfR Aalenissa. Vuonna 2006 Nooitmeer pelasi Neptunuksessa, josta hän siirtyi Irlannin pääsarjaan Galway United, jossa hän pelasi 42 liigaottelua. Seura purki Nooitmeerin sopimuksen ja hän palasi Neptunukseen. Vuonna 2010 Nooitmeer siirtyi Veikkausliigassa pelaavaan Valkeakosken Hakaa jossa hän oli kaudella 2010 Veikkausliigan parhaimpia puolustajia. Hän pelasi 23 ottelua ja teki niissä kolme maalia. Maaliskuussa 2011 Nooitmeer teki Hakan kanssa kauden 2011 kattavan sopimuksen. ==Maajoukkueura== Nooitmeer edusti vuonna 2003 Alankomaiden alle 21-vuotiaiden maajoukkuetta kolmessa ottelussa. Maaliskuussa 2008 hän debytoi Haitin A-maajoukkueessa Ecuadoria vastaan. ==Lähteet== Luokka:Alankomaalaiset jalkapalloilijat Luokka:Haitilaiset jalkapalloilijat Luokka:Vuonna 1983 syntyneet Luokka:Elävät henkilöt
Hollywood Tonight

Hollywood Tonight on toinen single yhdysvaltalaisen popartisti Michael Jacksonin postuumialbumilta Michael. Jackson kirjoitti kappaleen tehdessään Invincible-albumia vuonna 2001 ja alkoi työstää kappaletta uudestaan vuonna 2007 tuottaja Theron "Neff-U" Feemsterin kanssa. Tuottaja Teddy Riley viimeisteli kappaleen ja kirjoitti siihen puheosuudet vuonna 2010. Puheosuudet esitti Jacksonin veljenpoika Taryll Jackson. ==Kappalelista== == Lähteet == Luokka: Michael Jacksonin kappaleet Luokka: Vuoden 2011 kappaleet
Behind the Mask

Behind the Mask on kolmas singlelohkaisu yhdysvaltalaisen popartisti Michael Jacksonin postuumialbumilta Michael. == Kappaleet == ;Digitaalinen lataus # ;Promotional Digital Single # ;France Promotional CD Single # == Lähteet == Luokka:Michael Jacksonin kappaleet Luokka:Vuoden 2011 kappaleet
Xocavəndin piirikunta

Xocavəndin piirikunta (, ) on Azerbaidžanin hallintoalue. Sen pinta-ala on 1 458 neliökilometriä. Xocavəndin piiri sijaitsee Vuoristo-Karabahissa Azerbaidžanin lounaisosassa. Maan virallisen hallinnollisen jaon mukaan se rajoittuu pohjoisessa Xocalın ja Ağdamin, idässä Ağcabədin, kaakossa Füzulin, etelässä Cəbrayılin sekä lännessä Qubadlın, Laçınin ja Şuşan piireihin. Piiri on perustettu marraskuussa 1991, jolloin Azerbaidžanin parlamentti lakkautti Vuoristo-Karabahin autonomisen alueen ja nimesi Martunin kaupungin Xocavəndiksi. Martunin piiristä ja siihen yhdistetystä Hadrutin piiristä muodostettiin virallisesti Xocavəndin piiri. Käytännössä alue oli osa de facto itsenäistä Artsakhin tasavaltaa. Azerbaidžan valtasi alueen eteläosan (entinen Hadrutin piiri) vuoden 2020 sodassa. Artsakhin tasavallan lakattua olemasta Xocavəndin piirikunta on ollut Azerbaidžanin hallinnassa. ==Aiheesta muualla== * Xocavəndin piirin sivusto * Azerbaidjan: Territorial and administrative units , , *
Bouna Coundoul

Bouna Coundoul (s. 4. maaliskuuta 1982 Dakar, Senegal) on senegalilainen entinen jalkapalloilija. Hän on edustanut muun muassa Suomen Veikkausliigassa pelaavaa Vaasan Palloseuraa. Maajoukkuetasolla hän on edustanut Senegalin jalkapallomaajoukkuetta. Hän on pelipaikaltaan maalivahti.Bouna Coundoul == Lähteet == Luokka:Senegalilaiset jalkapallomaalivahdit Luokka:Vuonna 1982 syntyneet Luokka:Elävät henkilöt
Şuşan piirikunta

Şuşan piirikunta (, ) on Azerbaidžanin hallintoalue. Vuonna 1930 perustetun piirin pinta-ala on 290 neliökilometriä. Şuşan piiri sijaitsee Azerbaidžanin lounaisosassa. Se rajoittuu pohjoisessa Xocalın, kaakossa Xocavəndin sekä lounaassa ja lännessä Laçınin piireihin. Vuoden 1989 väestönlaskennan mukaan Şuşan piirissä oli 20 400 asukasta. Sen hallinnollinen keskus oli Şuşan kaupunki. Vuoristo-Karabahin sodasta lähtien alue oli osa de facto itsenäistä Vuoristo-Karabahin tasavaltaa. Siihen kuuluvaan Šušin piiriin on liitetty osa Laçınin piiristä. Artsakhin tasavallan lakattua olemasta Şuşan piirikunta on ollut Azerbaidžanin hallinnassa. ==Lähteet== ==Aiheesta muualla== * Şuşan piirin sivusto * Azerbaidjan: Territorial and administrative units , , *
Xocalın piirikunta

Xocalın piirikunta (, ) on Azerbaidžanin hallintoalue. Sen pinta-ala on 970 neliökilometriä. Xocalın piiri sijaitsee Vuoristo-Karabahissa Azerbaidžanin lounaisosassa. Maan virallisen hallinnollisen jaon mukaan se rajoittuu koillisessa Ağdamin, kaakossa Xocavəndin, lounaassa Şuşan, lännessä Laçınin ja luoteessa Kəlbəcərin piireihin. Piiri on muodostettu marraskuussa 1991 Vuoristo-Karabahin autonomiseen alueeseen kuuluneesta Askeranin piiristä ja siihen liitetyistä Martunin piirin osista. Hallinnollinen keskus oli Xocalın kaupunki. Vuoristo-Karabahin sodasta lähtien alue kuului de facto itsenäiseen Vuoristo-Karabahin tasavaltaan. Se on osa tasavallan aikaisempaa laajempaa Askeranin piiriä. Artsakhin tasavallan lakattua olemasta Xocalın piirikunta on ollut Azerbaidžanin hallinnassa. ==Aiheesta muualla== * Xocalın piirin sivusto * Azerbaidjan: Territorial and administrative units , , *
Musiikki on energiaa

__NOTOC__ Musiikki on energiaa on suomalaisen dance-yhtyeen, Dacian ensimmäinen kokopitkä albumi. Se julkaistiin julkaistiin 4. maaliskuuta 2009. Albumi debytoi Suomen virallisen listan sijalla 36. == Kappaleet == # # # # # # # # # # # # # == Arvostelut == * Findance.com: Finndance: Arvio (arkisto) == Lähteet == Luokka:Suomalaiset elektronisen musiikin albumit Luokka:Dance- albumit Luokka:Vuoden 2009 esikoisalbumit
Jalkapallon suomenmestaruuskilpailut 1929

Jalkapallon SM-kilpailut järjestettiin vuonna 1929 21. kerran. Kilpailuun osallistui kaikkiaan 22 seuraaPalloliiton toimintakertomus 1929 pdf 21/50 alkaen . Ottelut käytiin ennalta laaditun pelijärjestyksen mukaisesti. Loppuottelussa Helsingin Palloseura voitti Helsingin IFK:n 4 – 0. Ottelu pelattiin Helsingissä 29.9: paikka oli Töölön Pallokenttä 2, erotuomarina toimi Matti Aalto ja yleisöä oli 4203. == Alkukierrokset == Pvm Joukkue #1 Tulos Joukkue #2 18.8. Gamlakarleby Bollklubb 3–1 Oulun Palloseura Pvm Joukkue #1 Tulos Joukkue #2 18.8. Pietarsaaren Drott 5–6 Vasa IS 18.8. Tampereen Palloilijat 9–0 Hämeenlinnan Tarmo 18.8. Ekenäs IF 2–0 Hangö IK 19.8. Turun Palloseura 1–1 Åbo IFK 25.8. Gamlakarleby Bollklubb 1–6 Vaasan Palloseura Uusintaottelut Uusintaottelut Uusintaottelut Uusintaottelut 22.8. Turun Palloseura 2–0 Åbo IFK 25.8. Vasa IS 4–2 Pietarsaaren Drott == Neljännesvälierät == Pvm Joukkue #1 Tulos Joukkue #2 18.8. Sortavalan Viritys 1–12 Viipurin Palloseura 20.8. Helsingin Jalkapalloklubi 3–2 Helsingin Toverit 22.8. Helsingin IFK 2–0 Kronohagens IF 23.8. Helsingin Palloseura 2–0 Stjärnan 25.8.Banzine III/2006. BANZAI - KuPSin kannattajat ry. 2006. 24 s. Kuopion Palloseura 1–5 Tampereen Palloilijat 25.8. Turun Palloseura 7–3 Ekenäs IF 25.8. Viipurin Sudet 2–0 Viipurin Reipas 28.8. Vasa IS 0–3 Vaasan Palloseura == Puolivälierät == Pvm Joukkue #1 Tulos Joukkue #2 1.9. Turun Palloseura 4–2 Helsingin Jalkapalloklubi 1.9. Helsingin Palloseura 8–4 Vaasan Palloseura 1.9. Tampereen Palloilijat 1–7 Helsingin IFK 1.9. Viipurin Sudet 3–3 Viipurin Palloseura Uusintaottelu Uusintaottelu Uusintaottelu Uusintaottelu 11.9. Viipurin Sudet 2–1 Viipurin Palloseura == Välierät == Pvm Joukkue #1 Tulos Joukkue #2 22.9. Helsingin IFK 6–2 Viipurin Sudet 22.9. Turun Palloseura 2–4 Helsingin Palloseura == Loppuottelu == Pvm Joukkue #1 Tulos Joukkue #2 Kenttä Yleisöä 29.9. Helsingin Palloseura 6–2 Helsingin IFK Pallokenttä 4203 ==Suomen mestarit== Oiva Lilja, Niilo Koskinen, Kaarlo Oksanen, Max Viinioksa, Pentti Lindsten, Lauri Präktig, Bertil Silve, Aulis Koponen, Sven Kullberg, Sulo Saario, William Kanerva.Urheilumme Kasvot 3, sivu 57 ==Lähteet== * ===Viitteet=== == Aiheesta muualla == * Suomen pääsarjatason sarjataulukot RSSSF:n sivuilla * Luettelo jalkapallon SM-mitalisteista Luokka:Jalkapallon Suomen mestaruuskilpailut Luokka:Vuoden 1929 jalkapallo
Husby-Sjuhundran kirkko

Husby-Sjuhundran kirkko () on Husby-Sjuhundran seurakunnan kirkkorakennus samannimisessä kylässä Rimbon pastoraatissa Uppsalan hiippakunnassa Ruotsissa. Se sijaitsee noin kymmenen kilometriä Norrtäljestä länteen, Rimbon ja Uppsalan suuntaan. Noin 150 metrin päässä kirkon eteläpuolella virtaa Husby-joki (Husbyån) itään. Nimi Husby viittaa paikalla aikanaan sijainneeseen kuninkaankartanoon. Nykyinen kirkkorakennus valmistui 1100-luvun lopulla. Se on tehty rappaamattomasta harmaakivestä. Kirkko on omistettu Pyhälle Laurille. Sen rakennutti todennäköisesti Eerik Pyhän poika Knuut Eerikinpoika. Paikalla on tiettävästi aiemmin sijainnut puukirkko. Kirkon kuori oli alun perin kapeampi. Nykyinen kuori on 1200-luvun puolivälistä. Goottilaistyyliset kattorakenteet ovat peräisin 1400-luvulta. Keskiajan lopulla kirkon eteläpuolelle lisättiin asehuone. Jo varhaisessa vaiheessa kirkon länsiosaan pystytettiin torni. Vuonna 1728 torni hajotettiin ja kirkkoa pidennettiin yhdeksällä metrillä. Kun kellotapuli kaatui myrskyssä vuonna 1806 päätettiin asehuoneen päälle rakentaa uusi kellotorni. Se valmistui vuonna 1812; sen yläosa on rakennettu puusta. Kuorissa on 1300-luvulta peräisin olevia kalkkimaalauksia. Tamminen madonnankuva on 1200-luvulta, triumfikrusifiksi 1300-luvun jälkipuoliskolta. Alttarikaappi on 1400-luvulta. Alttaritaulu ja saarnastuoli ovat peräisin 1700-luvulta. ==Lähteet== * Uppgifter från Riksantikvarieämbetets byggnadsregister, 1996-09-30 A. Hållén * Rimbon pastoraatin kotisivut * Tukholman lääninmuseon sivut * Norrtäljen kunnan sivut Luokka:Norrtäljen kirkot Luokka:Ruotsin kivikirkot Luokka:Kirkot Uppsalan hiippakunnassa
Rimbo

Rimbo on taajama ja entinen kunta nykyisessä Norrtäljen kunnassa, Tukholman läänissä Ruotsissa. Se sijaitsee valtatie 77:n varrella noin 20 kilometrin päässä Norrtäljestä Knivstan ja Uppsalan suuntaan. Rimbossa oli vuoden 2010 lopussa 4 629 asukasta. Rimbossa on seudun suurin pesula Textilia ja jonkin verran teollisuutta. Rimbon taajama oli taajaväkinen yhdyskunta vuosina 1914–1957. Rimbo oli oma kuntansa vuosina 1863–1951. Vuoden 1952 kuntauudistuksessa Rimbo liitettiin tuolloin muodostettuun Sjuhundran suurkuntaan. Vuonna 1967 perustettiin uudelleen Rimbo-niminen kunta, kun Sjuhundran kuntaan liitettiin Närtuna ja Gottröra lakkautetusta Skepptunan kunnasta. Uusi Rimbon kunta liitettiin Norrtäljen kuntaan jo vuonna 1971. Kuva:Sjuhundra vapen.svg|Sjuhundran ja sittemmin Rimbon kunnan vaakuna ==Nähtävyyksiä== * Rimbon kirkko, Pyhän Andreaksen mukaan nimetty kivikirkko 1400-luvun lopulta * Ekebyholmin linna 1600-luvulta * Mörbyn linnanrauniot * Rimbon asema veturitalleineen * Tolvmansgården, kotiseutuyhdistyksen kartanomuseo Liestan keskiaikaisessa kylässä ==Väestönkehitys== ==Lähteet== * Rimbo.nu * Norrtäljen kunnan sivut * Tätorter 2005, SCB (pdf) === Viitteet === Luokka:Ruotsin taajamat Luokka:Ruotsin entiset kunnat Luokka:Norrtäljen kunta
Pieter van Laer

Pieter van Laer (1570 Haarlem - 1642), oli alankomaalainen taidemaalari. Hän tuli vuotena 1626 tunnetuksi Italiassa maalauksista jotka olivat realistisia groteskia kohtauksia kansan syvyydestä, ulko- kuten sisätiloista. Häntä kutsuttiin sen vuoksi Il Bamboccio, "resunukke". Viimeiset vuodet hän vietti synnyinkaupungissa. == Lähteet == * Svensk uppslagsbok 16. Malmö 1933 ==Aiheesta muualla== Luokka:Alankomaalaiset taidemaalarit Luokka:Vuonna 1570 syntyneet Luokka:Vuonna 1642 kuolleet
Saints Row 2

Saints Row 2 on Volitionin kehittämä ja THQ:n julkaisema avoimen pelimaailman toimintaseikkailupeli. Peli on julkaistu vuonna PlayStation 3:lle, Xbox 360:lle sekä Microsoft Windowsille. Peli on julkaistu Linuxille ja SteamOS:lle vuonna 2016. Peli on Saints Row -pelisarjan toinen osa. CD Projekt Localisation Centre on lokalisoinut pelin puolan kielelle. == Pelaaminen == Pelissä pelataan 3rd Street Saints -jengin johtajalla, jonka ulkonäön sekä sukupuolen pelaaja saa itse määrittää. Pelissä on Saintsin lisäksi kolme muuta jengiä, joita vastaan taistellaan ja tehdään tehtäviä. Pelisarjaa voi verrata Grand Theft Auto -peleihin, sillä kummassakin tehdään mitä erilaisimpia tehtäviä ja molemmat ovat avoimen pelimaailman pelejä. == Ääninäyttelijät == == Vastaanotto == GameSpot on antanut pelille arvosanaksi 8/10 arvostelussaan. == Lähteet == == Aiheesta muualla == * * Luokka:Vuoden 2008 videopelit Luokka:Toimintaseikkailupelit Luokka:Avoimen pelimaailman pelit Luokka:PlayStation 3 -pelit Luokka:Xbox 360 -pelit Luokka:Windows-pelit Luokka:Saints Row de:Saints Row#Saints Row 2
Kaolackin alue

Kaolackin alue () on hallintoalue Senegalin länsiosassa. Sen hallinnollinen keskus on Kaolack. Alueen pinta-ala on 5 357 neliökilometriä. Asukasluvuksi arvioitiin 1 155 433 henkeä vuonna 2019. Alue rajoittuu lännessä ja pohjoisessa Fatickin ja idässä Kaffrinen alueisiin sekä etelässä Gambiaan. Se on pinnanmuodostukseltaan länteen viettävää tasankoa, jota halkovat Saloumin ja sen sivujokien matalat laaksot. Seudun ilmasto on sudanilais-sahelilainen. Vuotuinen sademäärä on 500–800 millimetriä. Luonnonvarainen kasvillisuus on metsä- ja pensassavannia. Kaolackin alue käsittää kolme departementtia, kahdeksan arrondissementtia ja 41 kuntaa. Departementit ja niiden keskuspaikat ovat Kaolack, Nioro du Rip ja Guinguinéo. Asukkaista yli 60 % on wolofeja, yli 20 % tukuloreja ja noin 10 % sererejä. Lisäksi on muun muassa bambaroita ja maureja. Kaupunkiväestön osuus on 38 prosenttia. Kaolack on tärkeä liikennesolmu. Tambacoundaan johtavasta valtatie RN1:sta haarautuvat RN4 Gambiaan ja Senegalin eteläosaan sekä RN5 lounaaseen. Kaolackissa, Lyndianessa ja Dioranessa on satamat. Dakarin–Nigerin rautatie ja lentokentät eivät ole käytössä. Alueen pääelinkeino on maatalous. Se kuuluu Senegalin maapähkinävyöhykkeeseen. Muita viljelykasveja ovat hirssi, durra, maissi, riisi, lehmänpapu, fonio, seesami, vesimeloni ja vihannekset. Tuotantoeläimiä ovat naudat, lampaat, vuohet, hevoset, aasit, siat ja siipikarja. Lisäksi harjoitetaan pienimuotoista kalastusta, keräilyä, käsityöammatteja ja kaupankäyntiä. Teollisuutta edustaa maataloustuotteiden jalostus ja suolan tuotanto. ==Lähteet== *
Energia Irakissa

Tämä artikkeli käsittelee energiantuotantoa ja kulutusta Irakissa. Irakissa on yksi maailman suurimmista tunnetuista öljyvarannoista, ja ennen Irakin–Iranin sotaa se oli toiseksi suurin öljynviejävaltio. Energiankulutus asukasta kohti vuonna 2022 oli 57,7 miljoonaa BTU:ta, maailman 195 valtion joukoossa 85. suurinta. ==Öljy== Irak tuottaa päivässä 4,4 miljoonaa barrelia raakaöljyä, ja kuluttaa jalostettua öljyä noin 918 000 barrelia päivässä. Sen tunnetut öljyvarat ovat 145 miljardia barrelia (2021). Koska Irakilla on niin lyhyt rantaviiva ja sekin lähellä vihamielistä Irania, öljyputket ovat sille tärkeitä. Alun perin (1937–1948) öljyä pohjoisilta kentiltä (pääasiassa Kirkūk) pumpattiin Välimerelle Haifan kautta, mutta tämä loppui Israelin valtion perustamisen myötä. Sen tilalle rakennettiin putket Välimerelle Bāniyasiin Syyriaan ja Syyrian kautta Libanoniin Tripoliin. Vuonna 1977 valmistui suuri putkilinja Turkin Välimeren rannikolle Ceyhanissa. Irakin kolme Persianlahden terminaalia vaurioituivat Irakin viimeaikaisten sotien aikana. Vuonna 1985 Irak rakensi uuden putken, joka syötti öljyä Saudi-Arabian Petrolinen kautta Punaisenmeren satamaan Yanbu. Se suljettiin Irakin hyökättyä Kuwaitiin. Joulukuussa 1996 Turkin putki avattiin uudelleen, ja vuonna 1998 Syyrian putkilinjan korjaustyöt aloitettiin. Irakin sodan aikana monet putkilinjat joutuivat sissijoukkojen sabotoinnin kohteeksi. Vuonna 2008 Irak oli määrällisesti maailman 9. merkittävin öljyn viejämaa. Irakin öljyn vienti vastasi määrällisesti Italian tai Ranskan vuosittaista öljyntuonti määrää tai oli 40 % Kiinan öljyntuonnista vuonna 2008.Key energy statistics IEA 2010 OECD:n ja maailmanpankin mukaan Irakin energiantuotanto ja vienti kasvoivat neljän vuoden (2004-2008) aikana 13 %. == Maakaasu == Irak tuottaa vuodessa noin kymmenen miljardia kuutiometriä maakaasua. Se kuluttaa lähes kaksi kertaa tämän verran, ja tuo loput ulkomailta. Tunnetut maakaasuvarat ovat 3729 miljardia kuutiometriä (2021). == Aurinkovoima == Keväällä 2024 Irakin hallitus hyväksyi ehdotuksen 12 gigawatin (GW) aurinkosähkön asentamisesta vuoteen 2030 mennessä. Se julkisti myös suunnitelmat vihreästä vetyhankkeesta, johon sisältyy 130 MW:n aurinkoenergialaitos. Laitos tuottaisi 800 tonnia vihreää vetyä vuodessa aurinkovoimalla toimivan elektrolyysin avulla. == Energiantuotanto, tuonti ja hiilidioksidipäästöt == Energia IrakissaKey world energy statistics IEA 2009 Key world energy statistics IEA 2006 Väestö Prim. energia Tuotanto Vienti Sähkö CO2-päästö milj.as. TWh TWh TWh TWh Mt 2004 25,4 346 1 203 -851 31,6 81,2 2007 27,5 385 1 219 -824 32,3 91,5 2008 28,2 395 1 369 -966 35,8 97,4 Kasvu 11,2 % 14,3 % 13,8 % 13,5 % 13,2 % 19,9 % Mtoe = 11,63 TWh Mtoe = 11,63 TWh Mtoe = 11,63 TWh Mtoe = 11,63 TWh Mtoe = 11,63 TWh Mtoe = 11,63 TWh Mtoe = 11,63 TWh == Lähteet == *
Teodorinpihlaja

Teodorinpihlaja (Hedlundia teodori) on limipihlajien sukuun kuuluva apomiktinen puulaji, joka aiemmin on luokiteltu paripihlajien (Sorbus) sukuun. Se kasvaa luonnonvaraisena Ruotsin Gotlannissa.Plants of the World Online: Hedlundia teodori (Liljef.) Sennikov & Kurtto viitattu 14.1.2022.Sennikov, A.N. & Kurtto, A. 2017. A phylogenetic checklist of Sorbus s.l. (Rosaceae) in Europe. Memoranda Societatis pro Fauna et Flora Fennica 93: 1–78. Kansainvälinen luonnonsuojeluliiton uhanalaisluokituksen mukaan on teodorinpihlaja on puutteellisesti tunnettu laji (DD).The IUCN Red List of Threatened Species: Teodorinpihlaja (Sorbus teodori) viitattu 29.1.2020. Teodorinpihlajan on aiemmin arveltu kasvavan myös Suomessa, Ahvenanmaalla, esimerkiksi Retkeilykasvion 4. painoksen mukaan. Myöhemmin nämä Ahvenanmaan pihlajat on ensin luokiteltu kuuluvaksi Norjassa esiintyvään lajiin kaunopihlajaan (Hedlundia meinichii, syn. Sorbus meinichii) ja uudelleen teodorinpihlajiksi. Viimeisimmän taksonomian mukaan Ahvenanmaan teodorinpihlaja– tai kaunopihlajapopulaatio luokitellaan suomenpihlajan ja kotipihlajan välisiin risteymiin ilman mitään lajitasoista statusta.Kurtto, A., Lampinen, R., Piirainen, M. & Uotila, P. 2019: Checklist of the vascular plants of Finland. Suomen putkilokasvien luettelo. — Norrlinia 34: 1–206. (s. 62.) == Lähteet == == Aiheesta muualla == * Suomen Lajitietokeskus: Teodorinpihlaja – Hedlundia teodori Luokka:Limipihlajat
Troponiinit

Troponiinit ovat lihasten rakennevalkuaisia eli rakenneproteiineja. Tiettyjä proteiineja esiintyy vain sydänlihaksessa. Tavallisesti troponiineja ei esiinny veressä mitattavia määriä. Yleensä verestä mitattuna koholla oleva troponiini merkitsee sydänlihasvauriota. Sydänlihasvaurio on tavallisin sydäninfarktin syy. Troponiiniarvo saattaa olla koholla myös muista syistä esim. sydänlihastulehduksen johdosta. Troponiinitestit näyttävät myös hyvin pienet sydänlihasvauriot, joilla ei ole merkitystä sydämen pumppaustoimintaan. Troponiineja on kolmea eri tyyppiä: TnT, TnI ja TnC. TnT- ja TnI-muodot soveltuvat sydäninfarktin toteamiseen. Tavallisesti mitataan TnT-muotoa. TnT:n määrä nousee yleensä vain sydänlihaksen vauriossa. Ilman sydänmuutoksia TnT- arvo voi olla koholla esim. munuaisten vajaatoiminnassa. Sydänlihaksessa hapenpuute saa aikaan nekroottisen soluvaurion. Tällöin sydänlihassoluista vuotaa merkkiaineita. Ensisijaisia merkkiaineita ovat troponiini T tai I ja toissijaisesti kreatiinikinaasin MB-isoentsyymi (CK-MBm). TnT voi olla koholla 7–14 vuorokautta sydäninfarktin alkamisesta ja TnI 4–7 vuorokautta. Jos troponiineja ei havaita veressä, voidaan poissulkea sydäninfarkti rintakivun aiheuttajana, jos kivun alkamisen ja näytteen ottamisen välillä on kulunut noin 12 tuntia. == Lähteet == Luokka:Proteiinit Luokka:Kardiologia
Tunnelisammakko

Tunnelisammakko (Pyxicephalus adspersus) on eteläisessä Afrikassa elävä suuri ja aggressiivinen sammakkolaji. Sen valtava keskivartalo on väriltään vihreä ja sillä on tummempia kuvioita harjasuomuissa. Tunnelisammakko kasvaa 8–23 cm:n pituuteen; koiras on naarasta kookkaampi. Suuressa päässä on erittäin leveä suu. Vahvoissa takaraajoissa olevilla kovilla kyhmyillä tunnelisammakko pystyy kaivautumaan maahan. Se viettää vuodesta suurimman osan (10 kk) maahan hautautuneena koteloituneena kuivuuden estämiseksi. Tunnelisammakko saattaa olla hautautuneena maahan useita vuosia erittäin kuivilla alueilla missä sataa hyvin harvoin. Koiraat kurnuttavat ilmoittaakseen naaraille paritteluhalunsa lammikoissa. Naaras laskee munat veteen sadekaudella. Koiraat vartioivat munia ja tekevät tunneleita nuijapäille. Tunnelisammakko elää erityyppisillä savanneilla.O'Shea M. & Halliday T., Matelijat ja sammakkoeläimet, readme.fi & Dorling Kindersley 2009, 256 s. ==Lähteet== == Aiheesta muualla == *Sammakkolampi.net: Tunnelisammakko (Pyxicephalus adspersus) *ITIS: Pyxicephalus adspersus *IUCN Red List: Pyxicephalus adspersus Luokka:Sammakkoeläimet
Kédougoun alue

Kédougoun alue on hallintoalue Senegalin kaakkoisosassa. Sen hallinnollinen keskus on Kédougoun kaupunki. Alueen pinta-ala on 16 896 neliökilometriä. Asukkaita on 151 357 henkeä (vuonna 2013, väestönlaskenta). Alue rajoittuu pohjoisessa ja lännessä Tambacoundan alueeseen, idässä Maliin ja etelässä Guineaan. Alue on pinnanmuodostukseltaan ylänköä. Etelässä sijaitseva Sambangallou (581 metriä) on Senegalin korkein kohta. Suurimmat joet ovat Falémé ja Gambia. Hyötykaivannaisiin kuuluvat kulta, rautamalmi, marmori ja uraani. Seutu kuuluu Sudanin-Guinean ilmastovyöhykkeeseen. Vuotuinen sademäärä on yli 1 300 millimetriä. Kasvillisuus on savannia ja metsää. Alueella sijaitsee Niokolo-Koban kansallispuisto. Tambacoundasta vuonna 2008 erotettu alue jakautuu kolmeen departementtiin, jotka ovat Kédougou, Salémata ja Saraya. Arrondissementteja on kuusi, kuntia kolme, maalaisyhteisöjä 16 ja kyliä 317. Kédougou on asukasmäärältään Senegalin pienin alue (1,1 % maan väestöstä). Kaupunkiväestön osuus on 25 %. Suurimmat etniset ryhmät ovat vuoden 2002 väestönlaskennan mukaan fulbet (41 %) ja mandinkat (34,2 %). Seudun pääelinkeino on maatalous. Tärkeimmät viljelykasvit ovat durra, maissi, riisi ja fonio. Myyntiin kasvatetaan maapähkinää ja puuvillaa. Kotieläimiä ovat naudat, lampaat, vuohet, aasit, siipikarja sekä vähäisessä määrin siat ja hevoset. Lisäksi hyödynnetään metsiä sekä harjoitetaan käsityöammatteja ja kaupankäyntiä. Kaivosteollisuus tuottaa kultaa, joka on Senegalin toiseksi tärkein vientituote (15 % vuonna 2013). ==Lähteet== *
Wallner

Wallner on muun muassa seuraavien henkilöiden sukunimi: * Hans Wallner (s. 1953), itävaltalainen mäkihyppääjä * Johan Wallner (s. 1965), ruotsalainen alppihiihtäjä * Marina Wallner (s. 1994), saksalainen alppihiihtäjä
Kuuhankavesi

Kuuhankavesi on järvi Keski-Suomessa, Hankasalmella. Järven pinta-ala on 18,37 km2 ja likimääräinen vedenpinnan korkeustaso (N60) +98,8 metriä. Järveä säännöstellään Venekosken voimalaitoksella, minkä myötä kevättulva on harvoin korkea ja voi jäädä jopa kokonaan tulemattaKuuhankaveden säännöstelyluvan tarkistaminen vireilla. ELY-keskus. . Järvi on etäisesti puolikuunmuotoinen, mistä paikallisen selityksen mukaan järvi on saanut nimensäkin. Toisen teorian mukaan järven nimen etuosa, kuuhanka, olisi saamelaista alkuperää ja merkitsee samaa kuin yleiskielen kuukkeli.Nimistöntutkija seuloo nimien alkuperää. HS. == Lähteet == * Luokka:Hankasalmen järvet
Reilu kauppa (liike)

Reilu kauppa on kansainvälinen liike, joka tavoittelee sosiaalista ja ympäristöllistä oikeudenmukaisuutta kehittämällä vaihtoehtoista tapaa tuottaa, käydä kauppaa ja vähittäiskauppaa sekä kuluttaa. Reilun kaupan tärkeimpiä tavoitteita ovat pientuottajien toimeentulon ja hyvinvoinnin parantaminen, heikommassa asemassa olevien tuottajaryhmien kuten naisten ja alkuperäisasukkaiden kehitysmahdollisuuksien edistäminen, kansainvälisen kaupan globaalille etelälle vahingollisten vaikutusten esilletuominen, kansainvälisen kaupan säätelyn muuttamiseen vaikuttaminen sekä ihmisoikeuksien suojelu ja edistäminen. Kansainvälinen reilun kaupan liike muodostuu serfitiointitoimistoista, tuottajajärjestöistä ja -osuuskunnista, kauppaverkostoista sekä vähittäismyyjistä. Liike alkoi kansainvälistyä 1980-luvulla, kun reilun kaupan merkinnät otettiin käyttöön eri maissa. Seuraavalla vuosikymmenellä liikkeen kansainväliset sateenvarjojärjestöt perustivat kansainväliset reilun kaupan standardit. Suomessa toimii Reilun kaupan edistämisyhdistys. Aiemmin toimi myös kansalaisjärjestö Reilun kaupan puolesta eli Repu, jonka toiminnan jatkaja on Eettisen kaupan puolesta. ==Lähteet== Luokka:Reilu kauppa
Hugo Maradona

Hugo Hernán Maradona (9. toukokuuta 1969 Lanús, Buenos Aires – 28. joulukuuta 2021) oli argentiinalainen jalkapallovalmentaja ja pelaaja. Maradona pelasi urallaan useassa eri seurassa muun muassa Japanissa ja Italiassa. Hän pelasi myös nuorten MM-kilpailuissa 1985 Argentiinan joukkueessa. Hän teki kolmessa ottelussa kaksi maalia. Hugo Maradona oli Diego Maradonan veli. ==Lähteet== Luokka:Argentiinalaiset jalkapalloilijat Luokka:Argentiinalaiset jalkapallovalmentajat Luokka:Vuonna 1969 syntyneet Luokka:Vuonna 2021 kuolleet
Mubarak Wakaso

Mubarak Wakaso (s. 25. heinäkuuta 1990 Tamale, Ghana) on ghanalainen jalkapalloilija. Hän edustaa espanjalaista Granadaa ja on pelipaikaltaan puolustava keskikenttäpelaaja. == Seurajoukkueura == Wakaso siirtyi ghanalaisesta Ashanti Goldista vuonna 2008 espanjalaisseura Elcheen. Hän solmi joukkueen kanssa viisivuotisen sopimuksen. Tammikuussa 2011 hänen sopimuksensa Elchen kanssa purettiin kurinpidollisien syiden takia.Wakaso Mubarak, cielo e infierno en un mismo lugar Rayo Herald. Viitattu 10.3.2011. El Elche despide al ghanés Wakaso Mubarak Diario Vasco. Viitattu 10.3.2011. Pian tämän jälkeen hän siirtyi kuitenkin Segunda Divisiónissa pelanneeseen Villarrealin reservijoukkueeseen. 27\. helmikuuta 2011 Wakaso teki ensiesiintymisensä Primera Divisiónissa ottelussa Racing Santanderia vastaan. == Lähteet == == Aiheesta muualla == * Wakason tilastot BDFutbol-sivustolla Luokka:Ghanalaiset jalkapalloilijat Luokka:Vuonna 1990 syntyneet Luokka:Elävät henkilöt
Korsukuoro

Korsukuoro oli suomalainen mieskuoro, joka levytti kappaleita jatkosodan aikana. Kuoro oli vuonna 1942 suomeksi levytetyn menestyskappaleen "Eldankajärven jää" yksi ensimmäisistä esittäjistä. Lisäksi se levytti kappaleet "Silmien väliin", "Sirkka liisa" ja "Syvärin laulu". Korsukuoron ja Columbia-orkesteri esittämiä kappaleita on taltioitu myöhemmin muun muassa Artie Musicin vuonna 2002 julkaisemalle sota-ajan propagandalauluista kootulle kokoelma-albumille Molotohvin koktaili. == Mukana levyillä == Äänite Äänitteen tiedot Julkaisuformaatti Lähde Silmien välliin polkka Columbia DY 340 Savikiekko Eldankajärven jää (= Ali-Baba) (Eldanka-järven jää on taakse jäänyttä elämää -) Äänilevystö (Yleisradio) ÄDAT 002 Savikiekko Sota-ajan musiikkia - musiikkia näyttelyyn Yleisradio sodassa Äänilevystö (Yleisradio), 1940-1943. ÄCD 1 CD-levy Sota ajan iskelmiä 2 Scandia hslp 238 LP-Levy Sota ajan iskelmiä 2 Scandia slp 543 LP-levy Musiikkimuistoja sotavuosilta Valitut palat v89013vv1 LP-levy Musiikkimuistoja sotavuosilta Valitut palat v89013vv3 CD-levy Molotohvin koktaili - Sota-ajan propagandaa levyillä 1940-1942 Artie Music, 2002 AMCD 1006 CD-levy ==Lähteet== ==Aiheesta muualla== * Iskelmät sodassa – Korsukuoro: Eldankajärven jää. Ylen Elävä arkisto. * Sota-ajan propagandalauluja – Korsukuoro: Silmien välliin. Ylen Elävä arkisto. Luokka:Suomalaiset mieskuorot Luokka:Jatkosota Luokka:Propagandamusiikki Luokka:Propaganda Suomessa
Kari Tyni

Kari Ensiohttps://www.finder.fi/Viestint%C3%A4toimisto/Viestint%C3%A4+Kari+Tyni+Oy/Jyv%C3%A4skyl%C3%A4/yhteystiedot/194344 Tyni (s. 1955) on jääkiekkoseura Jypin entinen toimitusjohtaja. Tyni valmistui vuonna 1980 Tampereen yliopistosta yhteiskuntatieteiden maisteriksi pääaineenaan tiedotusoppi. Hän tuli vuonna 1985 uuden Radio Jyväskylän päätoimittajaksi. Hän juonsi vuoden 1989 Miss Suomi -kisoja ja on esiintynyt Tulosruudussa sekä Hockey Nightissa. == Lähteet == * https://webapps.jyu.fi/wiki/display/humtvt/Tyni === Viitteet === Luokka:Suomalaiset päätoimittajat Luokka:Suomalaiset urheiluselostajat Luokka:Vuonna 1955 syntyneet Luokka:Elävät henkilöt
Veekmas

Veekmas Oy on kiteeläinen perheyritys ja Pohjoismaiden ainoa tiehöylien valmistaja. Yritys on vuodesta 1982 alkaen erikoistunut tiehöylien suunnitteluun, valmistamiseen ja tuotekehittelyyn. == Historia == Yhtiön perustaja Esa Halttunen aloitti tiehöyläurakoitsijana vuonna 1974. 1970-luvun loppupuolella yritys alkoi kunnostaa urakoinnin ohella vanhoja ruotsalaisia tiehöyliä. Ensimmäinen uusi Veekmas-tiehöylä valmistui vuonna 1993. 1990-luvulla valmistui kymmeniä niin sanottuja kierrätysrungolla valmistettuja Veekmas-tiehöyliä. 2000-luvulla yritys on keskittynyt uusien tiehöylien ja kaivostiehöylien valmistamiseen. Veekmas Oy osti kilpailijansa Vammas Oy:n tiehöyläliiketoiminnan lokakuussa 2007. Yritykselle myönnettiin Valtakunnallinen yrittäjäpalkinto vuonna 2008. == Lähteet == == Kirjallisuutta == * Käyhkö, Arttu: Maanrakennuskoneita Suomessa. Alfamer / Tarusto Oy, 2015. ISBN 978-952-472-234-6 == Aiheesta muualla == * Veekmas Oy:n www-sivut Luokka:Suomalaiset teollisuusyritykset Luokka:Suomalaiset perheyritykset Luokka:Konevalmistajat Luokka:Tavaramerkit Luokka:Kitee
P.A.R.C.E.

P.A.R.C.E. on kolumbialaisen Juanesin vuonna 2011 julkaistu albumi. Se nousi Yhdysvalloissa Billboard 200 -listan sijalle 165. == Kappaleet == == Arvostelut == * Allmusic: Allmusic review == Lähteet == Luokka:Vuoden 2011 albumit Luokka:Juanesin albumit
Suomen Voimisteluliitto

Suomen Voimisteluliitto ry (ruots. Finlands Gymnastikförbund, eng. Finnish Gymnastics Federation) on suomalaisen voimistelun kattojärjestö. Se pyrkii edistämään suomalaisten voimistelu- ja liikuntaharrastusta. Liittoon kuuluu noin 370 seuraa, joissa on yhteensä noin 130 000 jäsentä. Suomen voimisteluliiton pääsihteerinä toimii Maria Laakso. Liitto on Suomen Olympiakomitean jäsen. == Kilpailulajit == Suomen Voimisteluliiton jäsenseuroissa voi kilpailla mm. akrobatiavoimistelussa, joukkuevoimistelussa, kilpa-aerobicissa, miesten telinevoimistelussa, naisten telinevoimistelussa, TeamGymissä, rytmisessä voimistelussa, tanssillisessa voimistelussa sekä trampoliinivoimistelussa. == Suomen Voimisteluliiton puheenjohtajat == === SVUL:n voimistelujaosto === *1910–1912 Aleksi Gunell *1913–1919 Klaus Suomela *1920 Lauri Tanner *1921 Klaus Suomela *1922–1926 Kustaa Levälahti *1927 Väinö Niiniluoto *1928 Kustaa Levälahti *1929–1930 Väinö Niiniluoto === Suomen Voimisteluliitto === *1931–1934 Väinö Niiniluoto *1934–1937 Oskari Väänänen *1938–1945 Kustaa Levälahti *1946–1958 Väinö Lahtinen *1958–1967 Erkki Palolampi *1968–1969 Birger Stenman *1970 Jouko Tikkanen *1970–1975 Esa Seeste *1976–1979 Pekka Ojonen *1980-1987 Tapio Koivula *1987-1988 Juha Sipilä *1989–1995 Otso Vilhunen *1995–2004 Erkki Vuori *2005–2011 Kirsti Partanen *2012–2017 Anne Vierelä *2018–2023 Kaisa Vikkula *2024– Mira Keränen == Talous == Suomen Voimisteluliitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 9 991 500 euroa. Vuosittainen tuki on ollut vuodesta 2023 lähtien 1 545 000 euroa. == Lähteet == == Aiheesta muualla == * Suomen Voimisteluliitto Voimisteluliitto Luokka:Suomen voimistelu
Brahin

Brahin () eli Bragin () on pieni 3 954 asukkaan kaupunkimainen taajama ja 14 211 asukkaan Brahinskin maaseutuvaltaisen piirin keskus Homelin alueen eteläosissa Valko-Venäjän ja Ukrainan rajalla. Hallintopiiriin kuuluu Brahinin taajaman ohella myös Dneprin varrella sijaitseva Kamarynin kaupunkimainen taajama (2 051 as.). Республики Беларусь Атлас автомобильных дорог (Respubliki Belarus Atlas Avtomobilnyh Dorog) 1:200 000. Population of towns in Gomel region s. 189. Государственный комитет по имуществу Республики Беларусь & "Белкартография", Minsk, 2007. ISBN 978-985-508-010-8. , == Sijainti ja Tšernobyl == Brahin on Valko-Venäjän eteläisin hallintopiiri. Se rajoittuu idässä Lojeun piiriin ja Dnepriin, jonka vastarannalla on Ukrainan Tšernihivin alue. Lounaassa hallintopiirin rajan takana on Ukrainan Kiovan alue ja pian rajan takaa löytyvät aikanaan saasteiden takia hylätyt Pripjatin ja Tšernobylin kaupungit. Brahinin hallintopiirin itäpuolella sijaitsee H'oinikin piiri. Карта Автомобильных Дорог - Республика Беларусь (Karta Avtomobilnyh Dorog - Respublika Belarus), Масштаб 1:850 000. Белкарография, Minsk, 2009. Беларусь автомобильные дороги (Belarus avtomobilnye dorogi), 1:750 000, Тривиум, Minsk, 2010. ISBN 978-985-409-100-6. www.trivium.info Valko-Venäjän Homelin alueen Brahinin hallintopiiri sijaitsee lähimmillään alle 15 kilometrin päässä Tšernobylin ydinvoimalasta. Erityisesti piirin lounaisosat saastuivat huomattavasti vuoden 1986 Tšernobylin ydinvoimalakatastrofin seurauksena. Piirin lounaisosa kuuluu yhä radioaktiivisuudeltaan voimakkaimmin säteileviin Valko-Venäjän alueisiin. Vuonna 2011 eli vielä 25 vuotta onnettomuuden jälkeenkin kymmenet alueen kylät ovat asutuskiellossa ja kuuluvat radioaktiivisuutensa takia perustettuun Polesian säteily-ekologiseen rauhoitusalueeseen. Tämä rauhoitusalue alkaa heti Brahinin taajaman lounaispuolelta. == Liikenneyhteydet == Liikenneyhteyksistä tärkein on kantatie P35, joka saapuu Mazyrin suunnalta lännestä H’oinikin kautta Brahiniin. Tämä maantie jatkaa Dneprin rannalla sijaitsevaan Kamaryniin (Komarin) ja edelleen Ukrainan rajalle (). Kamarynin läheltä kulkee myös länsi-itäsuuntainen rautatien osuus, joka on pikemmin osa Ukrainan pohjoista rataverkkoa kuin osa Valko-Venäjän rautateitä. == Katso myös == *Luettelo Valko-Venäjän rajanylityspaikoista == Lähteet == == Aiheesta muualla == *Lyhyt kuvaus keskustaajamasta (BYcity.org) *Брагин - Lyhyesti taajamasta ja keskustan kartta (dorogiby.info) *Keskustan kartta (BYcity.org) *WikiMapia karttalinkki kaupunkimaiseen taajamaan, kohteiden selitykset pääosin tai *Neuvostoliiton aikaista topografikarttaa alueesta Luokka:Valko-Venäjän kaupunkityyppiset taajamat Luokka:Homelin alue
Hemafereesi

Hemafereesiksi kutsutaan afereesia eli verenluovutusta, jossa luovuttajalta erotellaan koneellisesti haluttu veren osa kokoverestä. Muut veren osat palautetaan luovuttajalle. Erotusprosessi suoritetaan hematokriitti sentrifugilla. Yleisimpiä hemafereesin tyyppejä ovat plasmafereesi (vain veriplasma), trombafereesi (vain verihiutaleita ja samalla veriplasmaa), erytro(syt)afereesi (vain punasoluja) sekä leukofereesi (vain valkosoluja). Hemafereesi kestää suhteellisen pitkään, tyypillisesti noin 45–60 minuuttia, tavallisen kokoveren luovutuksen kestäessä noin 5–10 minuuttia. Veriplasmaa luovutetaan kerralla noin 550 ml (kokoverta 450 ml). Hemafereesiluovutuksessa menetetty nestemäärä korvautuu noin vuorokaudessa, edellyttäen että luovuttaja nauttii juotavaa hieman tavanomaista enemmän. Trombafereesissä menetetyt verihiutaleet korvautuvat noin viikossa. Plasmafereesissä menetetyt proteiinit uusiutuvat myös nopeasti. Kahden hemafereesiluovutuksen välin tulee edellä mainituista syystä olla vähintään 14 vuorokautta, kun se kokoveren luovutuksissa on miehillä kaksi ja naisilla kolme kuukautta.Juhani Leikola: Pieni vaiva – hyvä mieli, SPR Veripalvelu, Helsinki 2004 Ennen toimenpidettä luovuttajalle annetaan kalsium-tabletteja, jotka nopeuttavat palautumista. Kokoveren luovutuksiin usein kuuluvaa rautalisää ei yleensä tarvita, koska punasolut palautetaan eikä hemoglobiinipitoisuus siksi yleensä laske. Luovutuskelpoisuuden kriteerit ovat samat kuin kokoveren luovutuksessa. Hemafereesiluovutus on kriteerit täyttävälle henkilölle yhtä turvallista kuin kokoveren luovutus.Verenluovuttajan tietopaketti – Verihiutaleiden ja plasman luovuttajat, Punainen Risti, Veripalvelu AB-veriryhmän luovuttajia kannustetaan plasmanluovutukseen, sillä näiden ryhmien plasma sopii potilaille veriryhmästä riippumatta. Suomessa hemafereesiluovutukset edustavat noin kahta prosenttia kaikista verenluovutuksista. Näistä plasmafereeseja on noin 80–90 %, loppujen ollessa trombafereesejä. Edellä mainitusta syystä hemafereesia kutsutaan joskus epätarkasti plasmanluovutukseksi. Kaikki Suomen hemafereesiluovutukset on keskitetty Suomen Punaisen Ristin Veripalvelun Vantaan Jumbo-Flamingon veripalvelupisteeseen. == Katso myös == * Verenluovutus * Verenluovutuksen kriteerit == Lähteet == == Aiheesta muualla == * Veripalvelu Luokka:Veri
Leena Havukainen

Leena Kristiina Havukainen-af Hällström (s. 15. toukokuuta 1956 Lahti)Teatterit ja teatterintekijät 2005, Teatterin tiedotuskeskus / Like 2005, ISBN 952-471-629-1, sivu 185. on suomalainen teatteriohjaaja. Hän valmistui Teatterikorkeakoulusta ohjaajaksi 1980. Havukainen toimi vuosina 1981–1986 Ylioppilasteatterin taiteellisena vastaavana ja vuosina 1993–1997 Teatteri Pienen Suomen taiteellisena johtajana. Havukainen on työskennellyt vierailevana ohjaajana useimmissa Suomen ammattiteattereissa, Teatterikorkeakoulussa sekä vuosina 1992–1993 Norrbottensteaternissa ja Teater Västmanlandissa Ruotsissa. Hän on suomentanut useita näytelmiä. == Yksityiselämä == Leena Havukainen on ollut naimisissa teatteriohjaaja Arto af Hällströmin kanssa vuodesta 1996. Havukaisen sisar on näyttelijä Riitta Havukainen. == Lähteet == Luokka:Suomalaiset teatteriohjaajat Luokka:Vuonna 1956 syntyneet Luokka:Elävät henkilöt
Fritillaria

Fritillaria on kahden eri suvun tieteellinen nimi: * Pikarililjat (Fritillaria), liljakasvien (Liliaceae) suku ** muun muassa kirjopikarililja (Fritillaria meleagris) * Fritillaria, pyrstökkäiden (Larvacea) Fritillariidae-heimon suku ** muun muassa pyrstökäs eli pohjapyrstökäs (Fritillaria borealis)